चीन में वॉशिंग मशीन में दो बच्चियां मृत मिलीं
चीन में वॉशिंग मशीन में दो बच्चियां मृत मिलीं You Are HereInternationalTuesday, September 24, 2013-10:53 AMबीजिंग: दक्षिणपूर्वी चीन में एक घर में वाशिंग मशीन के अंदर दो बच्चियां मृत मिलीं। पुलिस ने बताया कि दोनों की उम्र 2 और 3 वर्ष थी और दोनों बहनें थीं। गत सप्ताहांत जियांशी प्रांत के जिनजियान काउंटी के कियोशे टाउनशिप में स्थित अपने घर में खेलते समय दोनों बच्चियां दुर्घटनावश वॉशिंग मशीन में घुस गई।
उनकी मां उस समय खाना पका रही थी और पिता गाना सुन रहे थे। इस दंपति का एक वर्ष का बेटा भी उस समय घर में था। सरकारी समाचार एजेंसी शिन्हुआ की एक रिपोर्ट के अनुसार पुलिस ने कहा कि बच्चियों की मौत दम घुटने से हुई। पुलिस ने किसी तरह की साजिश की बात से इनकार किया है।
पुलिस मामले की छानबीन कर रही है। वॉशिंग मशीन की निर्माता कंपनी हायर ने एक बयान जारी कर कहा कि कंपनी के विशेषज्ञ जांच में मदद के लिए घटनास्थल पर पहुंच गए हैं।